El Departament de Treball, Afers Socials i Famílies, per mitjà de la Direcció General d'Economia Social, el Tercer Sector, les Cooperatives, i l'Autoempresa, ha volgut impulsar un conjunt d'actuacions per contribuir al creixement i millorar la competitivitat del sector cooperatiu a Catalunya, atès que una de les dificultats més importants que tenen aquestes empreses és aconseguir que les entitats financeres els facilitin el crèdit per poder seguir la seva activitat, engegar noves inversions i afrontar el dia a dia.
Mitjançant el Conveni de col·laboració signat el 13 de novembre de 2006, es va constituir un fons de garantia anomenat Fons d'aval cooperatiu.
Actualment aquest Fons d'aval cooperatiu serveix per cobrir, en el moment de la concessió de cadascun dels avals, la subscripció que haurien de desemborsar els beneficiaris d'aquesta línia d'ajuts per ser partícips de l'entitat Avalis de Catalunya, SGR.
Aquest import, un cop arribat el venciment de l'aval i si no hi ha hagut cap incident, es retorna al Fons aval cooperatiu.
El 16 de maig de 2011, mitjançant la primera addenda, el Conveni es va modificar per ampliar el ventall de beneficiaris, incloent-hi les cooperatives agràries, així com la inclusió d'avals tècnics i econòmics.
El 17 de juliol de 2013, el Departament d'Empresa i Ocupació (actualment Departament de Treball, Afers Socials i Famílies), la Confederació de Cooperatives de Catalunya i l'entitat Avalis de Catalunya, SGR, van signar un nou Conveni de col·laboració.
Aquest Conveni estava destinat a contribuir a la millora de la competitivitat de les cooperatives amb seu social a Catalunya pel que fa al finançament, mitjançant avals financers, tècnics i econòmics atorgats per l'entitat Avalis de Catalunya, SGR, per finançar les cooperatives i les societats laborals amb seu social a Catalunya i les seves federacions, en condicions preferents.
Actualment aquest Conveni ha estat modificat el 13 de desembre de 2017 mitjançant una nova addenda, la qual modifica les condicions de les operacions objecte d'aval, així com la valoració, tramitació i resolució de les sol·licituds.
El 22 d'abril de 2015 es va publicar l'Ordre EMO/93/2015, de 10 d'abril, per la qual s'aproven les bases reguladores d'una línia d'ajuts en forma d'avals financers, tècnics i econòmics per contribuir, pel que fa al finançament, a la millora de la competitivitat de les cooperatives i de les societats laborals catalanes i les seves federacions, i es fa pública la convocatòria corresponent a l'any 2015 (DOGC núm. 6856, de 22.4.2015).
La present Ordre renova les bases dels ajuts en forma d'aval financer, tècnic i econòmic, per contribuir a la millora de la competitivitat de les cooperatives i les societats laborals amb seu a Catalunya, així com les seves federacions.
Es milloren les condicions d'accés al finançament de les empreses beneficiàries, alhora que es redueix la subscripció de capital obligatori, o el percentatge de quota de participació dels sol·licitants de l'aval per formar part de la societat de garantia.
Es facilita l'accés al finançament d'empreses cooperatives, les seves estructures representatives i societats laborals, davant les entitats financeres, millorant les condicions econòmiques de les operacions i cobrint possibles carències de garanties i solvència que les entitats financeres sol·liciten a les entitats d'economia social i cooperativa.
Així mateix, l'objectiu es facilitar unes bones condicions econòmiques financeres que s'ajustin a les necessitats dels projectes tant d'emprenedoria com d'enfortiment i creixement d'aquestes empreses.
Vistos els informes de l'Àrea Jurídica de Treball i Relacions Laborals, de la Direcció General de Política Financera, Assegurances i Tresor, i de la Intervenció Delegada, en virtut de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim de l'Administració de la Generalitat de Catalunya,
S'aproven les bases reguladores que han de regir el procediment de concessió d'ajuts per a la constitució d'avals financers, tècnics i econòmics per contribuir a la millora de la competitivitat de les cooperatives i de les societats laborals amb seu social a Catalunya i les seves federacions.
Les subvencions atorgades d'acord amb la disposició que la present Ordre deroga es continuen regint per les bases reguladores a l'empara de les quals es van atorgar.
Es deroga l'Ordre EMO/93/2015, de 10 d'abril, per la qual s'aproven les bases reguladores d'una línia d'ajuts en forma d'avals financers, tècnics i econòmics per contribuir a la millora de la competitivitat de les cooperatives i de les societats laborals catalanes i les seves federacions, i es fa pública la convocatòria corresponent a l'any 2015 (DOGC núm. 6856, de 22.4.2015).
1.1 L'objecte d'aquestes bases és regular el procediment de concessió d'ajuts per a la constitució d'avals financers, tècnics i econòmics per contribuir a la millora de la competitivitat de les cooperatives i de les societats laborals amb seu social a Catalunya o que tinguin establiment operatiu a Catalunya, i les seves federacions.
1.2 L'ajut, que consisteix en la subscripció del 3% de l'import de l'aval financer i econòmic, i de l'1% en cas de l'aval tècnic, en forma de capital de la mateixa entitat Avalis de Catalunya, SGR, arrodonint l'import del capital subscrit per l'adquisició de participacions senceres d'un valor de 200 euros cada una, respon a la subscripció de capital obligatòria que han de fer les entitats sol·licitants de l'aval per formar part de la societat de garantia.
No és objecte d'ajut la subscripció de la participació de 200 euros per operació del soci partícip.
El capital subscrit queda en garantia del bon fi de l'operació d'aval a la qual es vinculi.
2.1 Poden ser beneficiàries d'aquests ajuts:
Les cooperatives inscrites al Registre general de cooperatives de Catalunya i federades a la federació de cooperatives que correspongui.
Les federacions de cooperatives de Catalunya.
Les societats laborals inscrites en els registres corresponents i amb domicili o centre de treball a Catalunya.
2.2 Excepcionalment, les entitats que preveu l'apartat anterior que a la data de publicació d'aquesta Ordre tinguin concedit un aval financer, tècnic i econòmic per l'entitat Avalis de Catalunya, SGR, poden ser beneficiàries d'aquesta nova línia d'ajut si les operacions objecte dels avals compleixen les característiques dels ajuts que estableix la base 4 d'aquesta Ordre.
2.3 No poden ser beneficiàries d'aquesta línia d'ajuts:
a) Les empreses que operin en els sectors de la pesca i l'aqüicultura, que regula el Reglament (CE) núm. 104/2000 del Consell, de 17 de desembre de 1999, pel qual s'estableix l'organització comuna de mercats en el sector dels productes de la pesca i de l'aqüicultura.
b) Les empreses que operin en el sector de la transformació i la comercialització de productes agrícoles, en els casos següents:
Quan l'import de l'ajut es determini en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.
Quan l'ajut estigui supeditat al fet que una part o la seva totalitat es repercuteixi en els productes primaris (pagesia).
c) Les activitats relacionades amb l'exportació a tercers països o estats membres, és a dir, els ajuts directament vinculats a les quantitats exportades, als establiments i a l'explotació d'una xarxa de distribució o a altres despeses corrents vinculades a l'activitat exportadora.
d) Els ajuts condicionats a la utilització de productes nacionals en lloc d'importats.
e) Els ajuts l'import dels quals es fixi sobre la base del preu o la quantitat dels productes comercialitzats.
Si una empresa opera en els sectors que preveuen les lletres a) i b) de l'article 1 del Reglament (UE) 1407/2013 de la Comissió, de 18 de desembre, i també en un o més sectors o duu a terme altres activitats incloses en l'àmbit d'aplicació d'aquest Reglament, s'aplicarà als ajuts concedits en relació amb aquests sectors o activitats, sempre que es pugui garantir que les activitats dels sectors exclosos de l'àmbit d'aplicació del Reglament no es beneficien de les ajudes de minimis concedides de conformitat amb aquest Reglament.
D'acord amb el Reglament (UE) 1408/2013 de la Comissió, de 18 de desembre, si una empresa opera tant en el sector de la producció primària de productes agrícoles com en un o més sectors o desenvolupa altres activitats incloses en l'àmbit d'aplicació de l'esmentat Reglament (UE) núm. 1407/2013, aquest s'aplicarà als ajuts concedits a aquests últims sectors o activitats, sempre que es pugui garantir la separació d'activitats o la distinció de costos, i que la producció primària de productes agrícoles no es beneficia de les ajudes de minimis concedides de conformitat amb aquest Reglament.
–3 Requisits per obtenir la condició d'entitat beneficiària
a) Estar legalment constituïdes i inscrites als registres corresponents, i als específics en funció de la seva activitat en la data de la publicació de la convocatòria corresponent.
b) Mantenir-se al dia de les seves obligacions registrals d'acord amb el Reial decret 1784/1996, de 19 de juliol, pel qual s'aprova el Reglament del Registre mercantil; l'article 13 de la Llei 12/2015, del 9 de juliol, de cooperatives; el Decret 203/2003, d'1 d'agost, sobre l'estructura i el funcionament del Registre General de Cooperatives de Catalunya, i el Reial decret 2114/1998, de 2 d'octubre, sobre registre administratiu de societats laborals.
c) No estar subjectes a una ordre de recuperació pendent, després d'una decisió de la Comissió per la qual es declara un ajut il·legal i incompatible amb el mercat comú.
d) Les entitats amb un nombre de 50 persones treballadores o més han de complir l'obligació que estableix l'article 42 del Text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat, i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment. e) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista.
f) Complir les obligacions tributàries davant l'Estat i la Generalitat i les obligacions davant la Seguretat Social.
g) No trobar-se en cap de les circumstàncies que impedeixen adquirir la condició de beneficiari que preveu l'article 13 de la Llei 38/2003, general de subvencions (BOE núm. 276, de 18.11.2003).
h) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
i) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, en matèria de cooperatives, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost; o si han estat sancionades, que hagin aplicat les mesures correctores previstes i hagin abonat les quantitats requerides per aquest concepte.
j) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
k) Acreditar que disposen d'un sistema d'organització i de gestió de la prevenció d'acord amb la Llei 31/1995, de prevenció de riscos laborals; amb el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
l) Complir l'obligació de respectar la igualtat de tracte i d'oportunitats en l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors o treballadores, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre dones i homes (BOE núm. 71, de 23.3.2007).
m) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere, de conformitat amb l'article 11.1 de la Llei 17/2015, del 21 de juliol, d'igualtat efectiva de dones i homes.
n) No haver superat la quantitat màxima d'ajuts de minimis que pot rebre una empresa en el període de tres exercicis fiscals, d'acord amb la base 18 d'aquesta Ordre.
o) Haver obtingut de l'entitat Avalis de Catalunya, SGR, l'aprovació de l'operació de l'aval sol·licitat.
L'entitat Avalis de Catalunya, SGR, ha de comunicar a la Direcció General d'Economia Social, el Tercer Sector, les Cooperatives i l'Autoempresa l'aprovació de l'aval amb les condicions de l'operació.
3.2 Les entitats sol·licitants han de complir els requisits d'aquestes bases, així com qualsevol altra obligació legal o reglamentària que pugui afectar-los, els quals s'acrediten mitjançant una declaració responsable que s'ha de presentar juntament amb la sol·licitud.
4.1 Són objecte d'aval financer els préstecs destinats a projectes d'inversió en actiu fix que realitzin les cooperatives, les federacions de cooperatives i les societats laborals, la compra de mercaderies i el circulant en general, així com les operacions de refinançament de passius.
Queden expressament excloses de l'aval financer les inversions vinculades a promocions immobiliàries.
4.2 Són objecte d'aval tècnic les operacions de riscos d'obligacions no dineràries que han de respondre en cas d'incompliment dels compromisos contrets pels avalats, i les licitacions de concursos públics davant l'Administració.
Es poden subvencionar avals i línies d'avals, sempre que l'entitat sol·licitant sigui una entitat del punt 2.1 i l'aval sol·licitat també ho sigui per alguna d'aquestes entitats.
4.3 Són objecte d'aval econòmic les operacions de riscos dineraris davant de tercers que responguin del compliment de contractes davant de proveïdors i clients.
4.4 També poden ser avalats els diferents tipus d'operacions recollits al Conveni de circulant signat entre l'entitat Avalis de Catalunya, SGR, i les entitats financeres, inclosos els diferents tipus d'operacions esmentats a l'addenda de l'esmentat Conveni:
Facturatge amb recurs ( factoring amb recurs).
Confirmació de pagaments ( confirming ).
Pòlissa amb cobertura de línia d'avals tècnics i econòmics no financers.
Les pòlisses de crèdit documentari/operacions d'internacional que emparin:
a) Operacions de bestreta d'exportacions euros/divisa per reposició (bestreta de factures d'exterior).
b) Bestreta d'exportacions euros/divisa (descompte sobre exterior).
e) Crèdit documentari d'importació (amb finançament posterior o sense).
4.5 A petició de l'entitat beneficiària de l'ajut, i amb l'informe previ de la Direcció General d'Economia Social, el Tercer Sector, les Cooperatives i l'Autoempresa, l'entitat Avalis de Catalunya, SGR, pot aprovar l'ampliació del termini d'una operació formalitzada en l'àmbit d'aquesta línia, d'acord amb els seus criteris economicofinancers, per tal de facilitar l'èxit de l'operació.
5.1 Condicions de les operacions objecte de l'aval financer per a inversió en actiu fix.
Les condicions financeres de les operacions de crèdit, de les quals l'entitat Avalis de Catalunya, SGR, es faci càrrec de l'aval, s'emmarquen en els termes següents:
Termini: subjecte a les limitacions de les societats de garantia recíproca.
Carència de l'operació: la que es pugui pactar.
Quantia del préstec: sense límit.
Límit de l'aval: fins a 1.500.000,00 d'euros per titular amb un sublímit d'1.000.000,00 d'euros per operació.
Comissió de l'entitat Avalis de Catalunya, SGR: 1% de comissió anual de risc, 0,60% de comissió d'obertura (mínim 250,00 euros).
Garanties: pignoració de les participacions del 3% de l'import de l'aval; el valor de cada participació és de 200 euros i s'arrodoneix l'import del capital subscrit per l'adquisició de participacions senceres, i les que la Comissió de riscos de l'entitat Avalis consideri adients en cada cas.
En el supòsit que existeixi algun producte financer amb unes condicions millors a les estipulades en aquest apartat, i on sigui possible la intervenció de l'aval financer, seran d'aplicació en aquest apartat.
5.2 Condicions de les operacions objecte de l'aval tècnic.
Les condicions de les operacions objecte d'aval tècnic són les següents:
Comissió d'obertura: 0,50% (mínim 250,00 euros).
Import del lineal: 1.800.000,00 euros (màxim per aval: 1.000.000,00 d'euros).
Comissió trimestral de risc: 0,31% (mínim: 60,00 euros).
Garanties: pignoració de les participacions de l'1% de l'import de l'aval; el valor de cada participació és de 200 euros i s'arrodonirà l'import del capital subscrit per l'adquisició de participacions senceres, i les que la Comissió de riscos de l'entitat Avalis consideri adients en cada cas.
Les participacions quedaran vinculades a l'operació d'aval fins al seu venciment, i l'entitat Avalis de Catalunya, SGR, pot aplicar l'import resultant de les participacions als deutes acreditats per les operacions.
5.3 Condicions de les operacions objecte de l'aval econòmic.
Les condicions de les operacions objecte d'aval econòmic són les següents:
Comissió d'obertura: 0,50% (mínim: 250,00 euros).
Garanties: pignoració de les participacions del 3% de l'import de l'aval; el valor de cada participació és de 200 euros i s'arrodoneix l'import del capital subscrit per l'adquisició de participacions senceres, i les que la Comissió de riscos de l'entitat Avalis de Catalunya, SGR, consideri adients en cada cas.
5.4 Condicions de les operacions recollides al Conveni de circulant signat entre l'entitat Avalis de Catalunya, SGR, i les entitats financeres, i a l'addenda de modificació.
5.4.1 Condicions de concessió del finançament.
Fins a un màxim d'1.000.000 d'euros per operació.
L'aval és per a l'increment del circulant amb un màxim del 50% de l'operació.
Modalitats: pòlissa de crèdit, pòlissa de préstec, pòlissa de descompte, facturatge ( factoring ) amb recurs i confirmació de pagaments ( confirming ), tant per a vendes nacionals com internacionals, pòlissa amb cobertura de línia d'avals tècnics i econòmics no financers, pòlisses de crèdit documentari/operacions d'internacional que emparin operacions de bestreta d'exportacions euros/divisa per reposició (bestreta de factures d'exterior), bestreta d'exportacions euros/divisa (descompte sobre exterior), finançament d'importacions euros/divisa, prefinançament euros/divisa i crèdit documentari d'importació (amb finançament posterior o sense).
La formalització d'aquestes operacions es pot realitzar també a l'empara de pòlisses multiproducte.
En el supòsit que l'entitat financera faci servir aquest tipus de pòlisses complexes, que abasten diferents productes financers, l'aval de l'entitat Avalis de Catalunya, SGR, sempre serà específic per a cada producte financer de forma individual.
Interès: l'entitat financera pot aplicar el tipus d'interès que consideri oportú a cada moment.
Aquest interès s'ha d'aplicar sobre l'import total disposat pel temps efectivament transcorregut.
Comissió d'obertura del préstec: 0,50% de l'import formalitzat.
La resta de comissions són les que s'acordin entre el client i l'entitat.
Termini d'amortització: el termini de l'operació de finançament és com a mínim de 3 anys, i en el cas de pòlisses préstec o pòlisses de crèdit, de com a màxim 5 anys, amb amortització al venciment o amb reduccions periòdiques de límit.
Excepcionalment es poden formalitzar operacions d'un termini de menys de 3 anys però mai inferior a 1 any.
5.4.2 Condicions de concessió d'avals.
Els imports màxims són els que estableixi en cada moment l'entitat Avalis de Catalunya, SGR.
Import de l'aval: és, com a màxim, l'increment de posicions del client o grup empresarial amb l'entitat financera que proposa l'operació, amb un màxim del 50% de les operacions aprovades i un màxim d'1.000.000,00 d'euros, i sempre que l'entitat financera aprovi un increment de posicions deutores de circulant amb el client de com a mínim un 10% (d'acord amb la informació del full mecanitzat de posicions de circulant del client/grup amb l'entitat financera).
L'import de l'aval cobreix únicament el percentatge del principal, segons correspongui en relació amb l'increment de posicions, excloent-hi expressament interessos, comissions i despeses de qualsevol tipus.
Modalitat: són en tot cas avals a primer requeriment i les garanties aportades pel client i per tercers s'han de compartir entre l'entitat Avalis de Catalunya, SGR i l'entitat financera, en proporció al risc avalat, tret del capital social de l'entitat Avalis de Catalunya, SGR, subscrit pel soci partícip en el moment de la formalització, que garanteix exclusivament la part avalada per l'entitat Avalis de Catalunya, SGR.
Termini de l'aval: el termini ha de ser com a mínim de 3 anys i com a màxim de 5, d'acord amb l'operació de finançament proposada.
Excepcionalment es poden formalitzar operacions d'aval amb un termini menor a l'indicat anteriorment, però no inferior a 1 any.
Garanties: pignoració de les participacions del 3% de l'import de l'aval; el valor de cada participació és de 200 euros i s'ha d'arrodonir l'import del capital subscrit per l'adquisició de participacions senceres, i les que la Comissió de riscos de l'entitat Avalis consideri adients en cada cas.
Comissió d'estudi i obertura: és única i del 0,45% (mínim 250 euros) sobre l'import de l'aval formalitzat.
Comissió anual d'administració i risc (CAIR): és, com a màxim, de l'1,75%.
S'ha de meritar i cobrar per períodes anuals avançats, sobre el límit màxim de l'aval.
La comissió de risc s'ha de meritar i cobrar per endavant el dia i l'any de la formalització de l'aval i s'ha de liquidar i satisfer per endavant entre el 15 i el 30 del mes en què es formalitza l'aval de cadascun dels anys en els quals la garantia sigui vigent, ambdós inclosos, mitjançant el pagament del rebut corresponent.
En cas que l'entitat financera subscrigui amb el client pòlisses multiproducte, les comissions que es meritin a favor de l'entitat Avalis de Catalunya, SGR, ho seran per cada producte específic de finançament del circulant avalat.
La meritació i l'exigibilitat de la Comissió esmentada estaran en vigor fins que es cancel·lin la totalitat de les responsabilitats que assumeixi el titular de l'operació.
Interès de demora: en cas d'execució dels avals atorgats, el deute de les empreses davant l'entitat Avalis de Catalunya, SGR, pels avals executats meritaran interessos de demora fins que l'execució no es liquidi en la seva totalitat.
L'interès de demora aplicable és del 9%.
Entitats financeres: totes aquelles que tinguin signat un conveni de circulant amb l'entitat Avalis de Catalunya, SGR.
5.5 En qualsevol de les modalitats d'avals definides anteriorment, l'entitat Avalis de Catalunya, SGR, es reserva el dret de revisar el tram de preus aplicables de resultes de la situació del mercat financer, amb la comunicació prèvia al Departament de Treball, Afers Socials i Famílies.
L'entitat Avalis de Catalunya, SGR, pot aprovar la modificació de les condicions d'una operació formalitzada en l'àmbit d'aquesta línia, d'acord amb els seus criteris economicofinancers, per tal de facilitar l'èxit de l'operació, sempre que les noves condicions puguin comportar condicions més beneficioses que les que estableix el Conveni.
Les noves condicions han de ser comunicades al Departament de Treball, Afers Socials i Famílies.
6.1 Les sol·licituds s'han de presentar, segons el model normalitzat, en la forma i als llocs indicats a la convocatòria corresponent.
6.2 Al formulari de sol·litud s'hi ha d'adjuntar la documentació següent:
6.2.a) L'acreditació dels requisits que indica la base 3 s'ha de dur a terme mitjançant les declaracions responsables corresponents, que estan incorporades al formulari de sol·licitud i que s'indiquen a continuació:
Declaració responsable que la persona signant de la sol·licitud té poder en dret suficient per actuar en nom i representació de la persona jurídica sol·licitant i que assumeix totes les responsabilitats que es puguin derivar d'aquesta sol·licitud.
Declaració responsable conforme l'entitat sol·licitant està legalment constituïda i està inscrita en els registres corresponents, i en els específics en funció de la seva activitat, en la data de publicació de la convocatòria (o en la data que escaigui).
Declaració responsable de mantenir-se al dia de les seves obligacions registrals d'acord amb el Reial decret 1784/1996, de 19 de juliol, pel qual s'aprova el Reglament del Registre mercantil; la Llei 12/2015, del 9 de juliol, de cooperatives; el Decret 203/2003, d'1 d'agost, sobre l'estructura i el funcionament del Registre General de Cooperatives de Catalunya, i el Reial decret 2114/1998, de 2 d'octubre, sobre registre administratiu de societats laborals.
Declaració responsable de no estar subjectes a una ordre de recuperació pendent, després d'una decisió de la Comissió per la qual es declari un ajut il·legal i incompatible amb el mercat comú.
En el cas que l'entitat sol·licitant sigui una empresa amb una plantilla igual o superior a 50 persones, declaració responsable de donar ocupació, almenys, a un 2% de treballadors o treballadores amb discapacitat sobre el nombre total de treballadors o treballadores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat, i el Decret 322/2011, de 19 d'abril sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment Aquest requisit només és aplicable en el cas d'empreses amb una plantilla igual o superior a 50 persones.
Declaració responsable conforme no s'incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
La signatura del formulari de sol·licitud de l'ajut per part de l'entitat beneficiària implica l'autorització a l'Administració de la Generalitat de Catalunya per comprovar d'ofici si el beneficiari està al corrent de les obligacions tributàries i amb la Seguretat Social.
Aquesta obligació del sol·licitant es comprova en el moment previ a la tramitació de les obligacions reconegudes per part del Departament de Treball, Afers Socials i Famílies.
Declaració responsable de l'existència d'altres subvencions o ajudes públiques o privades, nacionals o internacionals, pel mateix concepte, amb indicació del programa al qual s'acullen, de la quantia sol·licitada, del percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En el cas que l'entitat sol·licitant sigui una empresa amb una plantilla igual o superior a 25 persones, declaració responsable de complir amb l'obligació, d'acord amb els agents socials, de la utilització de mitjans per prevenir i detectar casos d'assetjament sexual i d'assetjament per raó de sexe i d'intervenció en els seus centres de treball, i la seva indicació.
Declaració responsable de donar compliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística, que els siguin exigibles.
Declaració responsable conforme no ha estat sancionada, en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost; o, si ha estat sancionada, que hagi aplicat les mesures correctores previstes i hagi abonat les quantitats requerides per aquest concepte.
Declaració responsable conforme l'empresa o l'entitat compleix amb les obligacions i no incorre en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Declaració responsable conforme es disposa d'un sistema d'organització i de gestió de la prevenció d'acord amb la Llei 31/1995, de 8 de novembre, de prevenció de riscos laborals; el Reial decret 39/1997, de 17 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
Declaració responsable del fet de no haver estat mai objecte de sancions administratives fermes ni de sentències fermes condemnatòries en relació amb la Llei 17/2015, del 21 de juliol, d'igualtat efectiva de dones i homes.
Declaració responsable de no haver superat la quantitat màxima d'ajuts de minimis que pot rebre una empresa en el període de 3 exercicis fiscals.
Declaració responsable que l'entitat compleix amb les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
(Només en el cas que l'entitat percebi subvencions o ajuts públics de més de 100.000,00 euros anuals o almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros).
Declaració responsable en el cas d'entitats vinculades amb partits polítics, conforme no fan donacions, aportacions o prestacions de serveis a títol gratuït en favor de partits polítics, fundacions o associacions que hi estiguin vinculades orgànicament, des de la presentació del formulari de sol·licitud fins a l'acabament de l'activitat subvencionada.
Declaració responsable que són certes les dades consignades en el formulari de sol·licitud i que s'ha de comunicar a la Direcció General d'Economia Social, el Tercer Sector, les Cooperatives i l'Autoempresa del Departament de Treball, Afers Socials i Famílies qualsevol variació que es pugui produir a partir de la presentació del formulari de sol·licitud, en el termini màxim d'un mes des de la data en què es produeix la variació.
Declaració responsable de la informació relativa a les retribucions dels seus òrgans de direcció o administració, només les persones jurídiques que puguin percebre una subvenció per un import superior a 10.000 euros.
Declaració responsable conforme l'entitat compleix l'obligació de respectar la igualtat de tracte i d'oportunitats en l'àmbit laboral i, amb aquesta finalitat, adopta mesures adreçades a evitar qualsevol tipus de discriminació laboral entre homes i dones.
En el cas d'entitats de més de 250 treballadors o treballadores, ha elaborat i aplicat un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre dones i homes.
Declaració responsable conforme l'entitat compleix les obligacions tributàries davant l'Estat i la Generalitat i les obligacions davant la Seguretat Social.
6.2.b) Relació dels ajuts de minimis rebuts durant l'exercici fiscal en curs i en els dos exercicis fiscals anteriors.
6.2.c) Relació dels ajuts rebuts de qualsevol administració pública per finançar el mateix projecte per al qual es demana l'ajut.
6.2.d) Certificat emès per la federació corresponent conforme la cooperativa o la societat laboral està federada, o bé l'últim rebut de pagament de la quota.
6.2.e) Memòria explicativa del projecte objecte d'aquesta línia de finançament.
6.2.f) Les entitats que preveuen la base 2.1 que, a la data de publicació d'aquesta Ordre, tinguin concedit un aval financer, tècnic i/o econòmic per l'entitat Avalis de Catalunya, SGR, han d'aportar una còpia de l'aval esmentat.
6.2.g) Addicionalment, l'entitat Avalis de Catalunya, SGR, pot demanar una altra documentació per tal d'estudiar el risc de l'operació financera.
6.3 La presentació de la declaració responsable faculta l'Administració per verificar en qualsevol moment la veracitat de les dades declarades.
6.4 La signatura del formulari de sol·licitud implica l'autorització al Departament de Treball, Afers Socials i Famílies per tal que pugui fer les comprovacions en relació amb el compliment de les obligacions tributàries i de la Seguretat Social.
6.5 En el cas de documents que ja estiguin en poder de qualsevol dels departaments de la Generalitat de Catalunya, en aplicació del que preveu l'article 53.d) de la Llei 39/2015, d'1 d'octubre, del procediment administratiu comú de les administracions públiques, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, i s'hi ha de fer constar el lloc, la data i l'òrgan davant el qual es va presentar la documentació.
Aquesta declaració s'inclou al document "Declaracions responsables annexos a la sol·licitud".
6.6 Les entitats sol·licitants que hagin negociat amb l'Administració una pròrroga, un ajornament, una moratòria o qualsevol altra condició especial, respecte al compliment de les obligacions tributàries i de la Seguretat Social, han d'aportar la documentació que acrediti aquesta prerrogativa especial.
6.7 Si la sol·licitud no compleix els requisits que estableix aquest apartat, es requeix l'entitat sol·licitant perquè, en un termini de deu dies hàbils, comptats des de l'endemà de la recepció del requeriment, s'esmeni el defecte o s'adjuntin els documents preceptius, i se li notificarà que, si no ho fa, es considera que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.
La notificació del requeriment s'ha de dur a terme electrònicament per mitjà del servei de notificació electrònica de la Generalitat de Catalunya e-Notum.
7.1 El procediment de concessió dels ajuts regulats en aquestes bases s'ha de tramitar en règim de concurrència no competitiva, i s'ha de resoldre fins a exhaurir el crèdit disponible.
En cap cas la presentació de la sol·licitud dóna dret a l'obtenció de l'ajut.
7.2 Les sol·licituds s'han de tramitar i resoldre per ordre cronològic de presentació al Registre.
La data que s'ha de tenir en compte a efectes de determinar l'ordre és la data en la qual es completi la sol·licitud amb la presentació de tota la documentació exigida.
7.3 L'entitat Avalis de Catalunya, SGR, ha de trametre a la Direcció General d'Economia Social, el Tercer Sector, les Cooperatives i l'Autoempresa, un certificat d'aprovació d'aval amb les condicions de l'operació.
7.4 La Direcció General d'Economia Social, el Tercer Sector, les Cooperatives i l'Autoempresa ha de comprovar que les entitats compleixen els requisits per ser beneficiàries d'aquesta línia d'ajut i ha d'emetre la resolució corresponent d'acord amb el resultat de la valoració feta per l'entitat Avalis de Catalunya, SGR.
–8 Resolució, notificació i recursos administratiu
8.1 L'òrgan competent per dictar la resolució corresponent és la persona titular de la Direcció General d'Economia Social, el Tercer Sector, les Cooperatives i l'Autoempresa.
8.2 El termini màxim per emetre i notificar la resolució és 30 dies, comptats des del dia seguent al de la data de recepció del certificat d'aprovació de l'aval emès per l'entitat Avalis de Catalunya, SGR.
8.3 La resolució de concessió de l'ajut, que consistirà en la subscripció del 3% de l'import de l'aval financer i econòmic, i de l'1% en cas de l'aval tècnic, en forma de capital de la mateixa entitat Avalis de Catalunya, SGR, arrodonint l'import del capital subscrit per l'adquisició de participacions senceres d'un valor de 200 euro cada una, té una validesa màxima de 6 mesos, i s'ha de notificar a l'entitat Avalis de Catalunya, SGR, i a les entitats beneficiàries de l'ajut.
Els imports corresponents a la subscripció del capital de l'entitat Avalis de Catalunya, SGR, s'han de constituir en garantia del bon fi de l'operació d'aval formalitzada.
8.4 La concessió de l'ajut no implica l'aprovació posterior i formalització, si escau, de l'operació financera, ni per part de l'entitat Avalis de Catalunya, SGR, ni per part de les entitats col·laboradores.
En cas que no s'aprovi i formalitzi l'operació esmentada, la resolució de concessió de l'ajut quedarà sense efectes.
8.5 La dita resolució esmentada s'ha de motivar degudament i ha d'incloure, com a mínim, la identificació de l'entitat sol·licitant a la qual es concedeix l'ajut, l'import i, si escau, el percentatge subvencionat del cost de l'activitat i el seu caràcter de minimis fent referència al Reglament que correpongui, d'acord amb la base 14 d'aquesta Ordre.
8.6 Contra les resolucions dictades per la persona titular de la Direcció General d'Economia Social, el Tercer Sector, les Cooperatives i l'Autoempresa, que no exhaureixen la via administrativa, es pot interposar un recurs d'alçada davant la persona titular de la Secretaria General del Departament de Treball, Afers Socials i Famílies en el termini d'un mes, comptat des de l'endemà de la notificació de la resolució, segons el que estableixen l'article 122 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
–9 Publicitat de les subvencions atorgades
9.1 D'acord amb l'article 18 de la Llei 38/2003, de 17 de novembre, general de subvencions, l'article 94.6 del Text refós de la Llei de finances públiques de Catalunya i la base 15 de l'Acord GOV/85/2016, de 28 de juny, quan les subvencions concedides, considerades individualment, siguin del mateix import o d'un import superior a 3.000,00 euros, el Departament de Treball, Afers Socials i Famílies ha de fer publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i al Tauler electrònic de l'Administració de la Generalitat de Catalunya ( http://tauler.gencat.cat ), i indicar-hi la convocatòria ordinària, el programa i el crèdit pressupostari al qual s'ha imputat, el beneficiari, la quantia i la finalitat de la subvenció.
9.2 D'acord amb l'article 15 de la Llei 19/2014, del 29 de desembre, de transparència, accés a la informació pública i bon govern, les subvencions s'han de publicar en el Portal de la Transparència amb la indicació de l'import, l'objecte i els beneficiaris [URL].
9.3 D'acord amb l'article 17.3 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres formes de reforma administrativa, s'ha de publicar al Diari Oficial de la Generalitat de Catalunya l'extracte de la convocatòria, per conducte de la Base de Dades Nacional de Subvencions, una vegada s'hagi presentat davant d'aquesta el text de la convocatòria i la informació que es requereix per a la seva publicació.
–10 Revisió i variacions en la destinació de l'ajut
10.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
10.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, pot donar lloc a la modificació de la resolució de concessió, en els termes que estableixi la normativa reguladora de la subvenció.
10.3 El beneficiari té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.1 Un cop formalitzada l'operació, el beneficiari de l'ajut ha de presentar a la Direcció General d'Economia Social, el Tercer Sector, les Cooperatives i l'Autoempresa, en el termini de deu dies comptats a partir de l'endemà de la data de formalització, còpia del contracte subscrit amb l'entitat Avalis de Catalunya, SGR.
La manca de presentació de l'esmentat contracte és causa de revocació de la subvenció.
11.2 El Departament de Treball, Afers Socials i Famílies pot sol·licitar al beneficiari de la subvenció la justificació de l'aplicació dels fons i de l'ajut percebut, d'acord amb el que estableixen l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, de 21.6.2015), i els articles 30 i 31 de la Llei 38/2003, de 17 de novembre, general de subvencions.
11.3 Igualment, el beneficiari ha de facilitar qualsevol informació o comprovació relativa a l'objecte de l'ajut que li pugui requerir el Departament de Treball, Afers Socials i Famílies.
Són obligacions generals de les entitats beneficiàries d'aquest ajut:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de l'ajut i, si s'escau, acreditar-ho davant el Departament de Treball, Afers Socials i Famílies.
b) Sotmetre's a les actuacions de comprovació que corresponguin al Departament de Treball, Afers Socials i Famílies i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que li sigui requerida en l'exercici de les actuacions anteriors.
c) Comunicar al Departament de Treball, Afers Socials i Famílies l'obtenció d'altres subvencions, ajuts, ingressos o recursos, per a la mateixa finalitat i/o despeses, procedents de qualsevol administració o entitat, públiques o privades, nacionals o internacionals, i les alteracions de les condicions per les quals es va atorgar l'aval.
d) Proposar a la Direcció General d'Economia Social, el Tercer Sector, les Cooperatives i l'Autoempresa qualsevol canvi que, dins la mateixa finalitat, es pugui produir en la destinació de l'aval que, si s'escau, ha de ser expressament autoritzat per l'òrgan concedent.
e) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics que siguin exigits per les bases reguladores de la subvenció, amb la finalitat de garantir l'exercici adequat de les facultats de comprovació i control.
g) Procedir al reintegrament de l'ajut percebut en els supòsits que preveuen les bases 16 i 17 d'aquesta Ordre.
El pagament s'ha de fer efectiu mitjançant transferència bancària al compte corrent que s'indiqui a la resolució corresponent.
h) No subrogar la gestió de cap aspecte de l'activitat subvencionada.
i) Incloure el logotip del departament competent en l'àmbit de la subvenció concedida, i l'expressió "amb el suport de...", fent servir el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/ en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió alternatives que estableix la base 20.
j) L'entitat beneficiària ha de mantenir, durant el temps que duri l'operació objecte de l'aval, alguna de les formes jurídiques exigides per ser beneficiària de l'ajut.
k) Les entitats a què fan referència els epígrafs a) i b) de l'article 3.4 de la Llei 19/2014, del 29 de desembre, de transparència, accés a la informació pública i bon govern, que perceben subvencions o ajuts públics de més de 100.000,00 euros anuals o almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, han de complir amb les obligacions aplicables del títol II de la mateixa Llei.
l) En compliment de l'article 15.2 de la Llei 19/2014, del 29 de desembre, de transparència, accés a la informació pública i bon govern, les persones jurídiques a les quals se'ls hagi concedit una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions dels seus òrgans de direcció o administració.
m) Adherir-se als principis ètics i regles de conducta als quals han d'adequar l'activitat les persones beneficiàries que estableix l'Acord del Govern GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
n) De conformitat amb el que estableix la Llei 17/2015, de 21 de juliol, d'igualtat efectiva de dones i homes, els beneficiaris de les subvencions han de presentar una declaració responsable en què manifestin el seu compliment al que preveu aquesta Llei.
o) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
–13 Control de les accions subvencionades
13.1 L'òrgan concedent ha de dur a terme les actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada per aquests ajuts.
13.2 El Departament de Treball, Afers Socials i Famílies pot realitzar les actuacions de seguiment i de control necessàries per garantir que els beneficiaris donen una destinació correcta al finançament obtingut i per determinar el compliment de les condicions i els requisits que van donar lloc a la concessió, així com de les obligacions establertes.
Els beneficiaris de l'ajut resten obligats a facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o altres òrgans competents.
13.3 Les entitats beneficiàries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
Les entitats beneficiàries, abans que finalitzi el termini de justificació, poden renunciar de forma expressa, totalment o parcialment, a les subvencions atorgades, d'acord amb el que estableix l'article 94 de la Llei 39/2015, d'1 d'octubre, i, en cas que sigui procedent, retornar l'import de l'ajut mitjançant transferència bancaria al compte corrent que s'indiqui a la corresponent resolució d'acceptació de la renúncia.
–15 Causes de nul·litat i anul·labilitat
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions.
Quan l'acte de concessió incorri en algun supòsit de nul·litat o anul·labilitat, l'òrgan concedent ha de procedir a la revisió d'ofici o, si escau, a la declaració de lesivitat i la impugnació ulterior, de conformitat amb el que estableixen els articles 106 i 107 de la Llei 39/2015, d'1 d'octubre.
16.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya; i l'article 37 de la Llei 38/2003, de 17 de novembre, general de subvencions.
També és causa de revocació total l'incompliment de l'obligació que estableix la base 12.j) d'aquesta Ordre.
16.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, han d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
16.3 La resolució d'inici d'expedient del procediment de revocació s'ha de notificar a l'entitat interessada per tal que, en el termini de deu dies, comptats a partir de l'endemà de la data de notificació, formuli les al·legacions que consideri necessàries o proposi els mitjans de prova que consideri oportuns.
16.4 Un cop transcorregut el termini esmentat, l'òrgan que va concedir la subvenció ha d'emetre la resolució corresponent i reclamar el reintegrament total de les quantitats percebudes indegudament, amb els interessos que corresponguin, d'acord amb la normativa aplicable.
17.1 L'òrgan concedent ha d'iniciar un procediment de reintegrament quan hi concorri alguna de les causes que preveuen l'article 99 del Text refós de la Llei de finances públiques de Catalunya o l'article 37 de la Llei 38/2003, de 17 de novembre.
17.2 El procediment de reintegrament té una durada màxima de 6 mesos a comptar de la data de l'acord d'inici, d'acord amb l'article 21.3.a) de la Llei 39/2015, i s'ha de tramitar d'acord amb els apartats vigents de l'article 100 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
18.1 Els ajuts regulats en aquesta Ordre s'acullen al Reglament (UE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE L 352, de 24.12.2013), al Reglament (UE) núm. 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis al sector agrícola (DOUE L 352, de 24.12.2013) i al Reglament (UE) núm. 360/2012 de la Comissió, de 25 d'abril, relatius a l'aplicació dels articles 107 i 108 del Tractat de funcionament de la Unió Europea als ajuts de minimis a les empreses que presten serveis d'interès econòmic general (DOUE L 114/8, de 24.4.2012).
S'ha d'informar el beneficiari sobre la resolució d'atorgament de l'ajut i s'ha d'incloure la referència expressa del reglament de minimis que li sigui aplicable.
L'import total dels ajuts de minimis atorgats a una única empresa no pot excedir els 200.000,00 euros durant qualsevol període de tres exercicis fiscals, d'acord amb el Reglament (UE) núm. 1407/2013 de la Comissió, de 18 de desembre, article 3.2, o els 15.000,00 euros en el cas de les empreses que operin al sector agrícola, d'acord amb el Reglament (UE) núm. 1408/2013 de la Comissió, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola.
En el cas que les entitats beneficiàries dels ajuts siguin les empreses d'inserció i els centres especials de treball, així com qualsevol altra entitat de l'economia social que tingui per objecte la inserció de col·lectius en risc d'exclusió social, han d'estar subjectes al Reglament (UE) núm. 360/2012 de la Comissió, de 25 d'abril, article 2.2, segons el qual la quantia total d'ajut que pot rebre una única empresa no pot ser superior a 500.000,00 euros durant qualsevol període de tres exercicis fiscals.
L'article 2 de cadascun dels reglaments esmentats, en la definició d "única empresa" inclou totes les societats que tinguin almenys un dels vincles següents:
a) Una empresa posseeix la majoria dels drets de vot dels accionistes o socis d'altra empresa.
b) Una empresa té dret a nomenar o revocar la majoria dels membres de l'òrgan d'administració, direcció o control de l'altra societat.
c) Una empresa té dret a exercir una influència dominant sobre una altra, en virtut d'un contracte realitzat amb ella o una clàusula estatutària de la segona empresa.
d) Una empresa, accionista o associada a una altra, controla ella sola, en virtut d'un acord realitzat amb altres accionistes o socis de la segona, la majoria dels drets de vot dels seus accionistes.
Les empreses que mantinguin qualssevol de les relacions que preveuen les lletres a) a d) a
través d'una altra o altres empreses, també es consideraran única empresa.
Segons l'article 3.2 del Reglament (UE) 1407/2013, de 18 de desembre, per a les empreses que operin en el sector de transport de mercaderies per carretera, el límit s'estableix en 100.000,00 euros a una única empresa durant tres exercicis fiscals.
En aquest cas, els ajuts de minimis no es poden utilitzar per a l'adquisició de vehicles de transport de mercaderies per carretera.
18.2 En el cas de fusions o adquisicions d'empreses, tots els ajuts de minimis atorgats anteriorment a qualsevol de les empreses que es fusionen s'han de tenir en compte per determinar si la concessió d'un nou ajut de minimis a la nova empresa o a l'empresa adquirent supera el límit màxim pertinent.
18.3 Les entitats sol·licitants han de declarar els ajuts de minimis rebuts procedents de qualsevol Administració pública estatal, autonòmica o local durant l'exercici fiscal en curs i en els dos exercicis fiscals anteriors, així com una relació dels ajuts rebuts de qualsevol Administració pública per finançar el mateix projecte per al qual ara es demana l'ajut.
19.1 A aquesta línia d'ajuts li serà aplicable el règim d'infraccions i sancions que estableixen els capítols I y II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com el que disposen els articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
19.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, han d'instar el procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
–20 Publicitat de les subvencions per part de les entitats beneficiàries
Les mesures de publicitat que han d'adoptar les entitats beneficiàries són:
Incloure la imatge institucional de la Direcció General d'Economia Social, el Tercer Sector, les Cooperatives i l'Autoempresa als cartells, les plaques commemoratives, els materials impresos, els mitjans electrònics o audiovisuals o als mitjans de comunicació, per donar la publicitat adequada al caràcter públic del finançament del programa, l'activitat, la inversió o l'actuació, d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol, d'acord amb el que preveu l'Acord de Govern 85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i d'acord amb el que estableix l'article 18.4 de la Llei 38/2003, de 17 de novembre, general de subvencions.
–21 Protecció de dades de caràcter personal
21.1 D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal s'han de tractar amb la finalitat de gestionar i tramitar les convocatòries regulades per aquestes bases d'acord amb els principis de seguretat i confidencialitat que estableix la normativa sobre protecció de dades.
21.2 En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, i adoptar i implementar les mesures de seguretat que preveu la Llei orgànica 15/1999, de 13 de desembre, de protecció de dades de caràcter personal, que desplega el Reial decret 1720/2007, de 21 de desembre.
D'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern, l'entitat beneficiària de la subvenció ha d'adequar la seva activitat als principis ètics i regles de conducta que estableix l'annex de l'Acord GOV/85/2016, de 28 de juny (DOGC núm. 7152, de 30.6.2016).
Les persones beneficiàries d'ajuts públics han d'adoptar una conducta èticament exemplar, i abstenir-se de dur a terme, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, segons el seu judici, sigui present en el procediment o el pugui afectar.
Particularment s'han d'abstenir de dur a terme qualsevol acció que pugui vulnerar els principis d'igualtat d'oportunitats i de lliure concurrència.
d) Col·laborar amb l'òrgan competent en les actuacions que aquest dugui a terme per seguir i avaluar el compliment de les obligacions que estableixen les bases de la convocatòria, particularment facilitant la informació que se'ls sol·liciti per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en els supòsits que estableix l'apartat 4 de l'article 3 de la Llei de transparència.
En cas d'incompliment dels principis ètics i regles de conducta, s'aplica el règim sancionador que preveu la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici de les altres possibles conseqüències que preveu la legislació vigent en matèria de subvencions.